
Срещи с наши съсъдбеници

Радостна и похвална е тенденцията, която се установи трайно в Клубове на хората с увреждания и пенсионерите(КХУП) на територията на Община Плевен. Става въпрос за другарски обмен и гостувания между членове на сродни клубове от други общини с хората от града. Значителен е приносът за това на организаторките в клубовете.  Тази тенденция продължи и през последните месеци. При многобройните туристически екскурзии проведени през лятото на 2014 г. гостуванията в сродни клубове бяха три. На  16 юли членове от клуба на ул. Данаил Попов посетиха гр. Пирдоп. Няма човек, който е дошъл в Пирдоп, или просто само е преминал през него, да не се е възхитил от спретнатостта и чистотата на този възрожденски подбалкански град, притежаващ особено очарование. Разхождайки се из малките улички, човек се натъква на възхитителните цветни градини около домовете на пирдопчани, на потъналите в зеленина и цветя балкони. Най-привлекателното място в града е неговият център, с емблематичния красив фонтан. Именно тази красота и гостоприемството на тамошните клубни членове ще останат като един добър спомен. На другия денчленовете на други два клуба от града, този на ул. Гренадирска 30 ои Гренадирска 34 Б посетиха в еднодневна екскурзия малкия подбалкански град Карлово. Това посещение съвпадна и с честване на годишнината от рождението на великия българин Васил Левски. През 1485 год. Карлъ Али бей построява с материали от разрушения карловски манастир „Свети Спас” Куршун джамия, която е най-старият архитектурен паметник в града.  В народната памет Карлово най-вече се свързва с това, че е родния град на Васил Левски. След проведената среща в местния клуб, където бяха прочетена информация за дейностите на всички и направена скромна почерпка, гостите от Плевен посетиха родната къща на Дякона. Въпреки, че повечето от хората бяха незрящи, тамошната уредничка много подробно разказа и описа експонатите. След около месец, хора от двата съседни клуба тези на Малинка Табакова и Николинка димитрова, на 27 август посетиха двата манастира, този в Горни Богров "Св. В.М. Георги" и в Горубляне "Св. Мина". 

В първия видяхме камък от Голгота, мястото, където е разпнат Исус Христос. Скалният къс е донесен в България преди 800 години от кръстоносци, които напускали Йерусалим. Смята се, че е помогнал на стотици бездетни двойки, разказа отец Антим, който се грижи за манастира. Обителта е посветена на Свети Георги. Камъкът се намира в малката църква в двора на манастира. Той е вграден в олтара, където личи издълбан кръст. Когато кръстоносците напускат Йерусалим през 13 век, са взели със себе си камъни от хълма, където е разпнат Исус Христос, издълбали са кръстове и са ги отнесли в християнски земи”,. Според свещенника  подобен къс има и в с. Горубляне, край София, манастира "Св. Мина". Този манастир е реновиран по проект на ЕС, и пребиваването в него е наистина едно голямо удоволствие. Организаторката Християна Пантелеева от клуба на ул. Данаил Попов заведе на 28 и 29 август своите членове в двореца в Царска Бистрица. Тя се намира над курорта Боровец в Рила. Построен е между 1898 и 1914 г. Изпълнявал е функциите на ловна хижа за царете Фердинанд I и Борис III. Архитектурният облик е повлиян от традиционния български възрожденски стил, но заедно с това в него личат и европейски архитектурни влияния. Царска Бистрица е важна част от историята на последната българска царска династия. Не по-малка бе и дейността в друг от клубовете в града ни.  Членовете на клуб Мизия, ул. Руй 2 с организатор Галина Тончева, през лятото участваха в три екскурзии организирани от нея. На 8 и 9 май те посетиха Черепишкия манастир, манастира "Седемте престола", местността Калето, древна българска крепост намираща се край гр. Мездра. В града клубните членове нощуваха. На другия ден на връщане в Плевен посетиха с. Крета, където сърдечно бяха посрещнати от кметицата и членове на местния пенсионерски клуб. След приятна и задушевна среща те се прибраха. След месец, на 7 и 8 юни проведоха екскурзия до няколко места. Първият ден бяха в гр. Елена, където разгле разгледаха центъра на града, оформен   във възрожденски стил, а после се отправиха към Къпиновския манастир. В чудесна обстановка, планинска хладина те пренощуваха в манастирския комплекс. На следващия ден разгледаха Плаковския манастир и гр. В.Търново. През месец юли бе организирана нова двудневна екскурзия до с. Шипка, храм паметника, гр. Казанлък с посещение на Тракийската гробница, гр. Калофер и нощувка в Хисаря. Вторият ден разгледаха тракийското светилище "Перперикон" в Старосел и гр. Копривщица.

инж. Р. Петков, организатор клуб
80 ГОДИНИ СЪЮЗ НА ГЛУХИТЕ В БЪЛГАРИЯ

Многобройни събития, многобройни инициативи и дела белязаха този знаменателен празник. България разбра - глухите хора у нас празнуваха с чест своя 80-годишен Юбилей. Всъщност, не само България, и светът знаеше, че ние празнуваме! Ние - една от най-дълголетните организации на хората с увреден слух, която е дала по достойнство своя опит и знания за глобалното дело на глухите хора по света.

Какво по-голямо признание от това, че на празника ни бе г-н Марку Йокинен, почетен председател на Световната федерация на глухите и президент на Европейския съюз на глухите. Тук бяха и още седем ръководители на организации на глухите от Европа, от Русия, от Балканския регион. Несъмнено признание се четеше в техните поздравителни адреси, несъмнена почит имаше и в техните думи и постъпки по време на пребиваването им у нас. Тук бяха г-н Вадим Иванченко, помощник на президента на Всерусийската организация на глухите г-н Валерий Рухледев,  г-н  Руслан Лопатюк, президент на Обществото на глухите в република Молдова, както и г-н Николай Филатов, експрезидент, на г-н Васко Марков, председател на Съюза на глухите и тежкочуващите в Македония и на г-н Пеца Божиковски,  заместник председател. А от Украйна, г-н Юрий Максименко председателят на Украинското общество на глухите, бе изпратил освен Поздравителен адрес и голям цветен плакат, на който се виждаше, че вече бяха наградили председателя на СГБ г-н Васил Панев със званието „Почетен член” на Украинското общество на глухите! А в България? Да, и в България  - първите хора отдадоха също по достойнство своето уважение към нашия Съюз и неговият председател. Председателят на Народното събрание г-н Михаил Миков, изпрати свое специално и уважително послание. Поздравлението на Президента  г-н Росен Плевнелиев.  Лично приветствие получихме и от министър председателя на Република България г-н Пламен Орешарски. А в залата на Националния дворец на културата бе дошла за празника проф. д-р Анелия Клисарова, министър на образованието и науката. Толкова много още изявени гости и приятели на СГБ имаше тук. И нито един не би могъл да бъде по- важен,  от който и да било.

РО Плевен, ТО Ловеч, ТО Свищов, ТО Монтана

ПРАЗНИК  СРЕД КРАСИВАТА ПРИРОДА

На 12 и 13 юли 2014 г. РО на глухите-Плевен проведе своята Традиционна среща между своите членове от ТО .  Тази година, тя бе посветена на юбилея 80 години СГБ. В полите на Дряновския балкан,  в хижа Бачо Киро се събраха 80 човека. В 

ранния следобед хората се настаниха в ремонтираната и чиста хижа. Колективно посетихме пещерата “Бачо Киро“. Впечатлени бяхме от пресъздадените сцени от живота на първобитните хора, насядали около огъня. Екскурзоводът разказа, че тя е била обитавана от хора, а по-късно са живели в нея мечки. Температурата на въздуха в пещерата е 13 градуса. Посетихме и“ дъждовната зала“,от чиито стени непрекъснато падаха капки вода. Излизайки от пещерата се отправихме за Манастира. Под прохладните дървета хапнахме „боб по манастирски“. Който искаше можеше да се разходи сред красивата природа, а други плуваха в басейна и се радваха на балканския въздух и  слънце. Силният, но  кратък летен дъжд, не попречи на хубавото настроение. Тържествената вечер започна с поздравления за юбилея. Пръв поздрави присъстващите председателя на РО Димитър Петров. Той разказа за успехите на нашия съюз и пожела здраве и дълголетие на присъстващите и техните семейства. Поздравление поднесоха и: Председателят на ТО Ловеч Марин Димитров, на ТО Свищов Живка Йовкова и Председателят на ТО Монтана. След деловата част имаха думата нашите самодейци. С цялото си сърце и душа те забавляваха всички. Внесоха много настроение и веселие ,което продължи до късно в полунощ. На другия ден към обяд  всички потеглихме към Велико Търново. С интерес разгледахме историческия музей с восъчните фигури. В късния след обяд се прибрахме по родните места, почувствали силата на СГБ и горди, че сме членове на този съюз!

Димитрина Каракирова, 

Координатор на РО Плевен

Олимпийски шампиони сме!

На  ХVІІ Олимпиада по шахмат за глухи, която се състоя от 18 до 28 юни в гр. Опатия (Хърватия), НАШИЯТ ОТБОР СПЕЧЕЛИ ОЛИМПИЙСКАТА ТИТЛА-НИКОЛАЙ НИНОВ, ВЕСЕЛИН ГЕОРГИЕВ, ПЕТЪР ОРЕВ И ДИМИТЪР СЕРАФИМОВ  донесоха преди дни в България голямата Олимпийска купа. България е голяма сила , когато става дума за спорт, организиран от СГБ. Отборът ни посвети Олимпийската титла на 80-годишния юбилей на Съюза на глухите в България. Няма по-голяма радост, няма и по-голяма гордост! Единствената дума, която сега може да се каже е БРАВО!БРАВО на четиримата мъже, които се бориха с чест и с ум в голямата надпревара с 82-ма състезатели от 18 държави .

Тишина

ОТЧЕТНО-ИЗБОРНО СЪБРАНИЕ В ПЛЕВЕН

На 27.06.2014 г. в клуба на инвалида в гр. Левски се проведе отчетно-изборното събрание на ТО на сляпо-глухите Плевен. Скъп гост на събранието ни бе г-жа Маринка Маринова, председател на КС на НАСГБ. 

Събранието откри председателката на ТО – Величка Драганова. Тя поздрави присъстващите и след като бе предложен дневен ред и избрани ръководни органи и комисии, събранието започна деловата си работа. Тъй като 27 юни е рожденият ден на Хелън Келър и ден на сляпо-глухите граждани, г-жа Драганова бе подготвила кратка биографична беседа за живота и делото й. Отчетено беше, че ТУС се е справил добре със задачите си през периода 2009-2014 г. Работим много добре с институциите – местна власт, социални грижи и др. Имаме добри приятели в лицето на зам. кмета на Община Плевен – Здравко Дафинов и директорката на ДСП –  г-жа Романова, които винаги ни помагат и подкрепят. Този път те не бяха на събранието ни поради служебни ангажименти. Всички членове са получили желаните от тях ПТС. На всеки член е оказвана необходимата му помощ. Четирима човека са преминали курс на обучение в НЦРСГ “Хелън Келър” – Пловдив. 

Благодарим на чудесния му екип! Съвместно с другите организации на хора с увреждания празнуваме всички лични, религиозни и национални 

празници. В клубовете се четат беседи, книги, списания и се разговаря с приятели на чаша кафе. Стараем се животът ни да е по-лесен и разнообразен. Провеждаме излети и екскурзии, посещаваме концерти и театрални постановки в читалището с осигурените ни безплатни билети. За съжаление не се развиват спорта и художествената самодейност, но се мисли  по този въпрос.

След доклада, проектопрограмата и констативния протокол участниците в събранието взеха отношение по тях и по други вълнуващи ги въпроси. Думата бе дадена на г-жа Маринка Маринова, която даде добра оценка за нашата работа. След приемането на отчетите, събранието премина към избор на председател и ТУС. Г-жа Величка Драганова единодушно бе избрана за председател, а Иванка Христова и Тодор Любенов за членове на УС. Величка Драганова избрахме за делегат на зоналното събрание на пълномощниците. След изчерпване на дневния ред събранието беше закрито. Осигурен ни беше обяд, а за веселото настроение се погрижи Пламен Трифонов, за което сърдечно му благодарим.

Иванка Христова
БАЛИЗ-Плевен организира маратона "Плевен"

На 28 септември 2014 (последната неделя на месеца) ще бъде даден старт на маратона, полумаратона и щафетата "Плевен". Стартът на кроса "аз мога". 
Класическият маратон е 42.2km, полумаратонът е 21.1 км., щафета на която общото разстояние е полумаратон (21.1 км.), , което се бяга отборно 2-ма души, всеки по 10,55km. Броят на отборите е ограничен до 50. Отборите могат да бъдат мъжки, женски или смесени. Кросът  "аз мога" е 3 км. Настилката е асфалт, наклонът е равен понякога е лек хълмист с обща денивилация от 240 м. Маршрутът е разнообразие от градска среда, парк и шосе. Той минава през основните забележителности в и около Плевен – мавзолея, центъра на града, парк Кайлъка, с.Гривица – Музеят на румънските воини, мостът на Осман Паша до с.Ясен. Стартът и финалът са на площада в града. Максимално време за маратона е 6 часа, а за полумаратона и щафетата е 3 часа. Участниците получават техническа тениска, Уникален медал на финиширалите, Диплома за успешно участие, състезателен номер и електронен чип, чанта за съхранение на багажа, хидратиращи пунктове на приблизително всеки 5км и на финала , вода, енергийна напитка, плодове медицинска помощ, Bibchip, електронно измерване на резултата, съблекалня, съхранение на багажа, тоалетни на старта/финала , обезпечаване сигурността на пътя, съдействие при настаняване, транспорт и туристически услуги. 

Първите трима от победителите в дисциплиниите, мъже и жени, освен медали ще получат парични премии. регистрацията е на 27 септември от 10 до 17 часа на площада. получаване на състезателния комплект е срещу документ за самоличност.

БАЛИЗ-Плевен

Събор на народното творчество „От Тимок до Вит“ 2014

На 30 и 31 Август 2014 година от 10:00 часа в село Черни Вит за тридесет и четвърти път се проведе Общински събор на народното творчество „От Тимок до Вит“.

В събора участваха фолклорни състави, групи за народни обичаи,инструментални групи,индивидуални изпълнители, инструменталисти, певци, танцьори, разказвачи, представящи само автентичен /изворен/ фолклор. Съборът нямаше състезателен характер, неговата цел е издирване, опазване,  популяризиране и съхранение на фолклорното ни богатство. Организаторите бяха подсигурили курбан чорба за всички участници, от 12.00-13.30 часа.

Плевенските колективи бяха представени от групите "Настроение" при КХУП Гюмурджина с организатор Мая Добрева, Група "Планински звуци" при клуб Мизия с организатор Галина Тончева и ръководител Живка Петрова и вокална група "Пей, сърце" при КХУП Гренадирска 30 с организатор Малинка Табакова и ръководител Живка Петрова. Автобусът с който отпътуваха нашите участници любезно бе предоставен от Община Плевен.

инж. Р. Петков, организатор клуб
Община Плевен

Още 30 нови тролейбуса, влекач и авариен автомобил за поддържане на подвижния състав ще закупи Община Плевен за близо 28 000 000 лева, които допълнително предоставя ОП „Регионално развитие”, съобщиха от общината. Заедно с 40-те нови екологични транспортни средства, които се доставят през тази година по проект „Прилагане на мерки за подобряване качеството на живот в градовете Бургас, Варна, Стара Загора и Плевен”, ОП „Околна среда, Община Плевен ще разполага общо със 70 тролейбуса, което позволява цялостна подмяна на парка. Обновяването на градския транспорт се осъществява успоредно с реализацията на проекта „Интегриран градски транспорт на Плевен (въвеждане на интелигентна система за управление на транспортните потоци, изграждане на ново тролейбусно депо, ремонт и разширяване на въздушната контактна мрежа, ремонт на спирки, 

изграждане на мрежа от велоалеи в град Плевен)”, финансиран от Оперативна програма „Региогнално развитие“, Приоритет 1„Устойчиво и интегрирано градско развитие”, Операция 1.5 „Системи за устойчив градски транспорт”, Схема „Подкрепа за интегриран градски транспорт в 5-те големи града” BG161PO001/1.5-03/2011.Проектът е на стойност 23 322 246 лв., като партньорът „Тролейбусен транспорт” ЕООД - Плевен,  осигури собствен принос в размер на 2 927 233 лв. В момента 30 нови тролейбуса обслужват градския транспорт, до края на м. септември т.г. те ще станат 40. Останалите ще бъдат доставени до края на м. октомври 2015 год.

Дължината на Тролейбусите е 12 метра. Той може да побере 34 седящи и 68 правостоящи пътници. Превозното средство разполага с асинхронен тягов двигател с мощност 160 кВт, който задвижва задната ос.Тролеите разполагат и с дизелов двигател.Тролейбусите разполагат с климатик. Тролейбуса Skoda 26Tr Solaris използва каросерията на автобуса Solaris Urbino 12. Тя е ниско подова, с възможност за наклон, удобство за качване на детски и инвалидни колички. Това наклоняване става благодарение на така наречените въздушни възглавници.
Хранителните добавки. истината за тях
По своята същност хранителните добавки представляват вещества с изкуствен или натурален (естествен) произход. Хранителните добавки нямат пълноценна хранителна стойност и не бива да се ползват като заместител на доброто - пълноценно и здравословно хранене. Хранителните добавки може да се добавят в различни хранителни продукти за да подобрят техните качества - от една страна за повишаването на съдържанието на витамини, протеини, а от друга за да подобрят структурата на продуктите по време на превозването им. Хранителните добавки са познати от дълги години на човечеството. Още от дълбока древност хората използват хранителни добавки като саламура, осоляване и други. Същинската революция в областта на хранителните добавки е през средата на миналия 20в. По-конкретно появата на хранителните добавки се свързва с бума на полуготовите храни,към които често са добавяни различни хранителни добавки. През последните 3-4 години хранителните добавки станаха истински хит в България, редом с бодибилдърите използващи хранителни добавки за качване на маса, много от 

домакините разчитат на хранителни добавки за отслабване, за да редуцират своето телесно тегло.  Отслабването се е превърнало във фикс идея на мъже и жени от различни възрасти. Към хранителните добавки прибягват страшно много хора и употребата им е станала безразборна. От февруари месец 2011г. продажбата на хранителни добавки стана позволена и в интернет. От където много предприемчиви маркетингови специалисти успяха да продадат хиляди бройки хранителни добавки на жените, които искат да отслабнат. Голяма част от тези жени обаче останаха разочаровани, защото не постигнаха желаните резултати. Причината за това се крие предимно в това, че тези хранителни добавки за отслабване представляват безвредни витамини. Не може обаче да говорим в множествено число за всички хранителни добавки за отслабване. Въпросът е на лична преценка, но е в сила и поговорката, че човек веднъж се пари.
Съставители: инж. Румен Петков 

